**UAB „LIETUVOS ŽIRGYNAS“ DIREKTORIAUS (-ĖS)
ATRANKOS APRAŠAS**2025 m., Vilnius

**Bendra informacija**

**Bendrovė**

UAB „Lietuvos žirgynas“ pagrindinė veikla – nacionalinių genetinių išteklių (genofondo) saugojimas.

Bendrovės vykdoma kita veikla – arklių priežiūros paslauga, veislinių žirgų pardavimas, eržilų spermos kriokonservavimo ir dirbtinio kumelių apvaisinimo atlikimas, žirgų ruošimas sportui bei žirginio sporto varžybų organizavimas, laisvalaikio praleidimo paslaugos.

Bendrovė veiklą vykdo 3 padaliniuose: Vilniaus r. (Vilniaus žirgynas), Pagėgiuose (Nemuno žirgynas) ir Zarasų r. (Sartų žirgynas).

**Misija, Vizija, Strateginiai tikslai ir Vertybės**

**Bendrovės misija –** įgyvendinant valstybės politiką žirgininkystės srityje, išsaugoti ir tobulinti Lietuvoje auginamų arklių veislių genetinę įvairovę ir genofondą, aprūpinti Lietuvos genofondinių arklių veisline medžiaga Lietuvos ir užsienio žirgų augintojus, ruošti stiprius ir sveikus žirgus realizacijai ir sportui, bei teikti prieinamas ir visuomenei naudingas žirgininkystės paslaugas.

**Bendrovės vizija –** garsinti Lietuvos paveldo saugomas senojo lietuviško genotipo Trakėnų, Žemaitukų, Stambiųjų žemaitukų, Lietuvos sunkiųjų arklių veisles visoje Europos Sąjungoje bei pasaulyje, vykdant edukacinę bei sportinę veiklą.

**Bendrovės strateginiai tikslai:**

* Vietinių arklių veislių genetinių išteklių išsaugojimas.
* Bendrovės pelningumo didinimas.
* Žirginio sporto ir arklio kultūros tradicijų vystymas.
* Bendrovės veiklos ir valdymo efektyvumo didinimas.

Bendrovei nustatyti valstybės lūkesčiai ir keliami tikslai įvardyti Rašte (<https://zum.lrv.lt/lt/struktura-ir-kontaktai/valdymo-srities-istaigos/>)

**Bendrovės vertybės**:

* **Atsakomybė**. Pasitikėjimu paremtas bendradarbiavimas su partneriais, įsipareigojimų darbuotojams ir partneriams vykdymas, garbingas ir sąžiningas elgesys su darbuotojais ir klientais.
* **Lyderystė**. Pirmavimas bendrovės teikiamų paslaugų rinkose, užtikrinama bendrovės kuriamų produktų ir teikiamų paslaugų kokybė, sąžininga konkurencija veiklos sričių rinkose ir darbuotojų tarpe, aiškus ilgalaikės vizijos ir trumpalaikių tikslų suvokimas bei jų siekimas.
* **Inovatyvumas**. Nuolatinis noras tobulėti ir keistis, nuolatinė naujų, pažangesnių darbo priemonių ir metodų paieška, supratimas, kad inovacijos yra bendrovės konkurencinio pranašumo pagrindas.
* **Profesionalumas**. Bendrovė savo darbe taiko per ilgą laiką sukauptas žinias, įgytą patirtį ir nuolat mokosi ir tobulėja; besąlygiškas atsidavimas savo darbui bei atvirumas naujovėms, dalinimasis žiniomis, bei įgyta patirtimi su klientais, kolegomis ir partneriais.
* **Pagarba žmogui**. Pripažinimas, kad darbuotojai yra sėkmingos veiklos pamatas, bendrovės tradicijų, bei kultūros kūrimas ir puoselėjimas, įkvėpti ir motyvuoti darbuotojus efektyviam darbui bendrovės labui.

**Korporatyvinio valdymo struktūra**

Pagal UAB „Lietuvos žirgynas“ įstatus (https://lietuvoszirgynas.lt/wp-content/uploads/UAB-Lietuvos-zirgynas-istatai-2025-03.pdf), bendrovės valdymo organai yra visuotinis akcininkų susirinkimas ir vienasmenis valdymo organas – bendrovės vadovas.

Bendrovės visuotinis akcininkų susirinkimas yra aukščiausias bendrovės valdymo organas. Bendrovės 89,6 proc. akcijų priklauso valstybei. Valstybės akcininko teises ir pareigas įgyvendina Žemės ūkio ministerija.

Kolegialus valdymo organas – valdyba šiuo metu pagal bendrovės įstatus nėra sudaryta, tačiau vykdoma nepriklausomų valdybos narių atranka į būsimą bendrovės valdybą. Atrinkus valdybos narius, bus keičiami bendrovės įstatai.

Bendrovėje planuojama sudaryti valdybą iš 3 narių, iš jų 2 bus atrinkti nepriklausomi nariai ir 1 narys – Žemės ūkio ministerijos parinktas karjeros valstybės tarnautojas.

Kitų kolegialių organų ir komitetų bendrovėje nėra sudaryta.

Bendrovės direktorius – vienasmenis bendrovės valdymo organas, kuris pagal savo įgaliojimus organizuoja kasdieninę bendrovės veiklą ir jai vadovauja.

Bendrovės direktoriaus pareigos ir kompetencija yra apibrėžtos Akcinių bendrovių įstatyme ir bendrovės įstatuose.

**Bendrovės direktoriaus atlygis**

UAB „Lietuvos žirgynas“  visuotinis akcininkų susirinkimas bendrovės direktoriui nustatė mėnesinės (pareiginės) ***algos koeficientą – 2,3*** (Lietuvos Respublikos pareiginės algos (atlyginimo) bazinio dydžio nustatymo ir asignavimų darbo užmokesčiui perskaičiavimo įstatyme nustatytas pareiginės algos (atlyginimo) bazinis dydis) (***arba 4106,4 Eur neatskaičius mokesčių***).

Bendrovės direktoriaus darbo užmokestis nustatomas vadovaujantis Lietuvos Respublikos Vyriausybės 2002 m. rugpjūčio 23 d. nutarimo Nr. 1341 „Dėl valstybės valdomų įmonių vadovų darbo užmokesčio“ nuostatomis ir jį sudaro mėnesinė (pareiginė) alga (pastovioji dalis), kintamoji dalis ir premija.

Bendrovės direktoriui gali būti išmokėta kintamoji metinio darbo užmokesčio dalis, kuri yra tiesiogiai susieta su metinių tikslų pasiekimu ir priklauso nuo faktinių nustatytų metinių rodiklių pasiekimo.

Bendrovės direktoriui už išskirtinį indėlį įgyvendinant bendrovės tikslus arba pasiektus išskirtinius rezultatus, pasibaigus finansiniams metams ir patvirtinus finansinių ataskaitų rinkinius, iš bendrovės pelno arba iš sutaupytų lėšų, skirtų darbo užmokesčiui, gali būti skiriama premija, kurios dydis negali viršyti jo 4 pareiginės algos dydžių.

Darbo vieta – Žirgų g. 2, Riešė k., Vilniaus r. sav.

**Reikalavimai kandidatams**

Žemės ūkio ministerijai, kaip pagrindinei bendrovės akcininkei, 2025-04-29 UAB „Lietuvos žirgynas“ eilinio visuotinio akcininkų susirinkimo metu buvo pavesta organizuoti konkursą UAB „Lietuvos žirgynas“ direktoriaus pareigoms užimti.

Visi kandidatai turi turėti išsilavinimą, žinias, profesinius įgūdžius bei patirtį, reikalingą
direktoriaus pareigų vykdymui, atitikti bendruosius, specialiuosius ir vertybinius reikalavimus. Papildomos kompetencijos ir patirtys bus vertinami kaip privalumas.

Dalyvauti antrame atrankos etape bus pakviesti tie kandidatai, kurie geriausiai atitinka toliau
aprašytus reikalavimus.

**Bendrieji reikalavimai** **(privalomi)**

1. Aukštasis universitetinis arba jam prilyginamas išsilavinimas;
2. Ne mažesnė nei 1 (vienerių) metų vadovaujamo darbo patirtis.

**Specialieji reikalavimai (vertinami)**

* 1. Išmanyti valstybės valdomų įmonių teisinį reglamentavimą;
	2. Išmanyti korporatyvinės valdysenos principus;
	3. Mokėti lietuvių kalbą, gebėti aiškiai dėstyti mintis raštu ir žodžiu bei pristatyti susistemintą informaciją;
	4. Mokėti anglų arba vokiečių kalbą pažengusio vartotojo lygmens B1 lygiu;
	5. Turėti bendrovės veiklos strateginio planavimo, organizavimo, analizės bei kontrolės žinių bei sugebėjimų;
	6. Mokėti dirbti pagrindinėmis kompiuterinėmis programomis (MS Word, MS Excel, MS Outlook ir kt.), interneto naršyklėmis, išmanyti dokumentų valdymo sistemos principus;
	7. Gebėti strategiškai mąstyti, aiškiai apibrėžti ir analizuoti kylančias problemas, numatyti ir pateikti alternatyvius jų sprendimų būdus;
	8. Turėti puikius derybinius, bendravimo, darbo komandoje įgūdžius.

**Vertybiniai (privalomi)**

1. Turi būti nepriekaištinga reputacija;
2. Turi būti nesusijęs su kitais fiziniais ir juridiniais asmenimis ryšiais, dėl kurių einant pareigas, kiltų interesų konfliktas;
3. Turi būti neatimta ir neapribota teisė eiti atitinkamas pareigas, į kurias pretenduojama, ir atlikti toms pareigoms priskirtas funkcijas;
4. Per pastaruosius 5 metus kandidatas turi nebūti atšauktas iš juridinio asmens vienasmenio ar kolegialaus organo dėl netinkamo pareigų atlikimo.

**Privalumai (vertinami)**

1. Ūkio šakos, kurioje veikia UAB „Lietuvos žirgynas“, darbo patirtis ir (ar) specifikos ir valstybės nacionalinių tikslų (vietinių arklių veislių genetinių išteklių išsaugojimas) bei teisinio reglamentavimo išmanymas;
2. Realistiškos vizijos dėl bendrovės teikiamų paslaugų kokybės ir efektyvumo didinimo per artimiausius kelis metus turėjimas;
3. Bendradarbiavimo su viešojo intereso institucijų suinteresuotomis šalimis patirtis.

**Kandidatų dokumentų pateikimas ir atrankos eiga**

Atranką vykdys žemės ūkio ministro įsakymu sudaryta komisija, kuri atrinkusi atrankos reikalavimus atitinkančius kandidatus (-ą) teiks bendrovės visuotiniam akcininkų susirinkimui, kuris priims spendimą dėl bendrovės direktoriaus rinkimo.

**Pateikiami dokumentai**

Kandidatai, dalyvaujantys atrankoje, pateikia informaciją apie atitiktį nustatytiems reikalavimams:

◼ Gyvenimo aprašymą (CV) (laisva forma);
◼ Motyvacinį laišką (laisva forma);

◼ Papildomus dokumentus, patvirtinančius atitiktį nurodytiems bendriesiems ir specialiesiems reikalavimams;
◼ Paraišką dalyvauti atrankoje ir sąžiningumo deklaraciją (priedas Nr. 1);

◼ Sutikimą dėl asmens duomenų tvarkymo (priedas Nr. 2).

Atrankos komisijos prašymu gali būti prašoma pateikti papildomus dokumentus, patvirtinančius atitiktį nurodytiems bendriesiems ir specialiesiems reikalavimams.

**Terminai ir kontaktai**

◼ Dokumentų pateikimo terminas iki 2025 m. rugpjūčio 14 d. (imtinai).
◼ Dokumentus prašome siųsti el. paštu skaidrumas@zum.lt ir neringa.gujyte@zum.lt, temoje nurodant „Atranka į UAB „Lietuvos žirgynas“ direktoriaus pareigas.“

◼ Kontaktinis asmuo – Žemės ūkio ministerijos Turto valdymo skyriaus patarėja Neringa Gujytė, tel., +370 5 2391 109, el. paštas neringa.gujyte@zum.lt

Visų kandidatų pateiktos informacijos į direktoriaus(-ės) pareigas konfidencialumas bus užtikrintas.

**Atrankos vykdymas**

Atranka bus vykdoma etapais:

|  |  |  |  |
| --- | --- | --- | --- |
| **ETAPAI**  | **ETAPO APRAŠYMAS**  | **PATEIKIAMI DOKUMENTAI**  | **TERMINAI\*** |
| **I ETAPAS** | Atranka pagal gyvenimoaprašyme (CV),motyvaciniame laiške irkituose pateiktuosedokumentuose nurodytusduomenis | Kandidatai pateikia CV,motyvacinius laiškus, sutikimuskandidatuoti. | Iki 2025-08-14 |
| **II ETAPAS** | Žemės ūkio ministro įsakymu sudarytos komisijos pokalbiai su atrinktais kandidatais, kurie geriausiai atitinka keliamus reikalavimus. | Šio etapo metu kandidatųprašoma parodyti asmenstapatybę patvirtinančiusdokumentus (ID arba pasą)asmenybės nustatymo tikslais, išsilavinimą ir (ar) kvalifikaciją patvirtinančius dokumentus ir (ar) kitus dokumentus, įrodančius, kad kandidatas atitinka privalomus reikalavimus. | Iki 2025-09-01 |
| **III ETAPAS** | Atrinktų kandidatų patikraremiantis Korupcijos prevencijosįstatymo 15 straipsnio nustatyta tvarka.Kandidatas pateikia privačių interesų deklaraciją, vadovaujantis Lietuvos Respublikos viešųjų ir privačių interesų derinimo įstatymo 5 straipsnio 3 dalyje. |  | Iki 2025-09-15 |
| **IV ETAPAS** | Visuotinis akcininkų susirinkimas renka bendrovės direktorių.  |  | Iki 2025-10-01 |

\* Proceso eigoje lentelėje nurodyti terminai gali neženkliai keistis.

 Priedas Nr. 1

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(kandidato vardas ir pavardė didžiosiomis raidėmis)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(gavėjas)

**KANDIDATO PRAŠYMAS DALYVAUTI ATRANKOJE IR SĄŽININGUMO DEKLARACIJA**

2025 m. \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_ d.

(data)

Aš, , prašau leisti dalyvauti

(vardas ir pavardė)

atrankoje UAB „Lietuvos žirgynas” direktoriaus pareigoms užimti.

Patvirtinu, kad atitinku visus direktoriaus, į kurio pareigas pretenduoju, keliamus reikalavimus (įskaitant nepriekaištingos reputacijos reikalavimą).

Patvirtinu, kad toliau pateikiama informacija ir atsakymai į klausimus yra sąžiningi ir teisingi.

Nurodau juridinius, fizinius asmenis ir ryšius bei galiojančius sandorius, dėl kurių gali kilti interesų konfliktas ar kurie gali apsunkinti pareigų, į kurias pretenduoju, vykdymą.

|  |  |
| --- | --- |
| Subjektas, jo teisinė forma ir pavadinimas arba vardas, pavardė | Ryšio, sandorio pobūdis |
|  |  |
|  |  |
|  |  |

Patvirtinu, kad:

1. nesu asmuo, kuris pagal Akcinių bendrovių įstatymą neatimta ir neapribota teisė eiti generalinio direktoriaus pareigų;
2. nesu asmuo, per pastaruosius 5 metus atšauktas iš juridinio asmens vienasmenio ar kolegialaus organo dėl netinkamo pareigų atlikimo;
3. nesu asmuo, kuriam apribota teisė dirbti bendrovėje pagal Lietuvos Respublikos viešųjų ir privačių interesų derinimo valstybinėje tarnyboje įstatymą;
4. nesu asmuo, kuris pripažintas kaltu dėl sunkaus ar labai sunkaus nusikaltimo, nusikalstamos veikos nuosavybei, turtinėms teisėms ir turtiniams interesams, ekonomikai ir verslo tvarkai, finansų sistemai, valstybės tarnybai ir viešiesiems interesams, teisingumui, visuomenės saugumui, valdymo tvarkai.

Sutinku, kad atranką inicijuojantis subjektas turi teisę motyvuotu rašytiniu prašymu kreiptis į teisėsaugos, veiklos priežiūros ir kitas institucijas, įstaigas ar įmones, kad šios pateiktų apie mane turimą informaciją.

Pranešimus dėl atrankos atlikimo ir rezultatų prašau siųsti el. Paštu

Mobilusis telefonas

Kandidato parašas, vardas ir pavardė

Priedas Nr. 2

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(kandidato vardas ir pavardė didžiosiomis raidėmis)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(telefono Nr., el. paštas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(gavėjas)

**KANDIDATO SUTIKIMAS DĖL ASMENS DUOMENŲ TAVRKYMO**

2025 m. \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_ d.

(data)

Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, sutinku, kad

 (vardas ir pavardė)

Žemės ūkio minsiterija gautų ir tvarkytų iki UAB „Lietuvos žirgynas“ direktoriaus paskyrimo ir paskyrimo tikslais šiuos mano, kaip kandidato, pateiktus asmens duomenis:

1. vardas, pavardė;

2. gimimo data, asmens kodas;

3. gyvenamosios vietos adresas;

4. telefono numeris;

5. elektroninio pašto adresas;

6. asmens tapatybę patvirtinančio dokumento duomenys;

7. informacija apie kompetenciją, darbo patirtį;

8. informacija apie išsilavinimą;

9. kita asmeninė informacija, nurodyta gyvenimo aprašyme;

10. kandidato prašyme dalyvauti atrankoje ir sąžiningumo deklaracijoje pateikiami duomenys.

Sutinku, kad mano asmens duomenys būtų naudojami UAB „Lietuvos žirgynas“ direktoriaus atrankoje, siekiant patikrinti, ar aš, kaip kandidatas, atitinku taikomus privalomuosius bendruosius ir kompetencijų reikalavimus.

Man yra žinomos mano, kaip duomenų subjekto, teisės, nustatytos Europos parlamento ir tarybos reglamente (ES) 2016/679 2016 m. balandžio 27 d. dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas).

Kandidatas \_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_ 2025 m. \_\_\_\_\_\_\_\_\_